આજે તો હું આશી કરતાં પણ વધારે ખુશ હતી. કારણ કે મે નક્કી કરી લીધું હતું કે આશીને પણ મારે એ અદ્દભુત દુનિયા દેખાડવી છે. એને પણ હું એ બધી જાતજાતની રમતો રમતાં શીખવાડવાની હતી. એને પણ એ જ સેવ-મમરાની ભેળની દુનિયામાં પાછી લઈ જવાની હતી…. એટલામાં જ બસવાળા ભાઈએ રાજકોટ આવી ગયાની જાહેરાત કરી અને આશીએ ખુશ થતાં કહ્યું : ‘મમ્મા, રાજકોટ આવી ગયું….’ અને મેં કહ્યું : ‘હા બેટા, રાજકોટ આવી ગયું… ચલો જલ્દી…જલ્દી… મામાને ઘેર…..’